b"\n_START_ARTICLE_\nLibanon na Pesmi Evrovizije\n_START_PARAGRAPH_\nLibanon je prvi\xc4\x8d najavil sodelovanje na Pesmi Evrovizije 2005 v Kijevu. in 3. oktobra 2004 so se odlo\xc4\x8dili, da bodo na izbor poslali Aline Lahoud, ki naj bi v franco\xc5\xa1\xc4\x8dini zapela pesem Quand tout s'enfuit._NEWLINE_15. decembra 2004 je nacionalna televizija T\xc3\xa9l\xc3\xa9 Liban objavila odstop zaradi finan\xc4\x8dnih razlogov ter zanikala povezavo odstopa s politi\xc4\x8dnimi spori z Izraelom. V naslednjih petih dneh sta televizija T\xc3\xa9l\xc3\xa9 Liban in Evropska radiodifuzna zveza (EBU) dosegli dogovor in Libanon je bil uvr\xc5\xa1\xc4\x8den na uradni seznam nastopajo\xc4\x8dih. EBU je zahtevala, da Libanon predvaja celoten izbor brez prekinitve, \xc4\x8desar libanonska televizija ni zagotovila in je 18. marca 2005 ponovno odstopila od izbora. Libanonska zakonodaja namre\xc4\x8d ni dovoljevala prenosa izraelskega predstavnika. Ker je Libanon odstopil od izbora ve\xc4\x8d mesecev po datumu, ki ga je EBU dolo\xc4\x8dila za skrajni rok o odlo\xc4\x8ditvi glede udele\xc5\xbebe na izboru, je libanonska televizija prejela kazen ter prepoved sodelovanja na izboru v prihodnjih treh letih."